# **Referat bestyrelsesmøde i borgerforeningen den 02.06.2024**

Til stede: Birgitte Dahl Jeppesen, Mia Nordby, Jakob Gede, Karen Konge, Katharina Jespersen og Jakob Grell,

Online: Poul Anker Boisen

Referent: Jakob Grell

* **Valg af ordstyrer:** Katharina Jespersen
* **Opfølgning på forrige bestyrelsesmøde og udestående punkter**:
	+ **Planlægning af resten af årets bestyrelsesmøder:** 12/8 kl 19-21, 16/9 kl. 19-21, 12/11 kl. 19-21 (et evt. møde i december fastlægges i efteråret)
	+ **Orientering om evaluering med Jens Gregersen fra Byg og miljø, Norddjurs Kommune vedrørende grødeskæring**: Evalueringen blev vanskeliggjort af en meget våd vinter. Man kan ikke sige, at de våde områder skyldes andet end den megen nedbør. De kommunale grøfter bliver grødeskåret igen for at undgå, at der vokser træer i grøfterne. Der blev orienteret om at området er Paragraf 3
	jord, men at det ikke er ulovligt at grødeskære, da man har udført den form for vandløbspleje, inden det blev Paragraf 3 jord. I følge forvaltningen må man derfor ikke ændre på afvandingen. Forvaltningen viste desuden et kort fra 60’erne, som viser et mere forgrenet afvandingssystem, da indbygerne havde bede og dyrkede grøntsager i området.

Der blev desuden orienteret om, at hvis der på et tidspunkt er ønske om at etablere et vådområde, skal det aftales med de relevante lodsejere. Punktet er afsluttet for nuværende for Borgerforeningens vedkommende.

* + **Benzinstander – hvad er status efter, at der igen er kommet klager?** Der er blevet skiftet et modem, og det skulle gerne være mere stabilt fremover.
* **Opfølgning kontaktudvalgsmødet og efterfølgende kaffemøde med de tre foreninger):**
	+ **Højvandssikring (bilag 4)**
		- **Hvordan følger vi op på sagen?** Kommunen vil have en juridisk afklaring af deres handlemuligheder og ansvarsområder.

Vi beslutter at lave en henvendelse til borgmester og kommunaldirektør, hvor vi følger op på status og tidsaspektet i forhold til en afklaring omkring højvandssikring. Katharina laver et udkast.

* + **Kystsikring (sandfordring)**
		- Afventer svar på Grundejerforeningens henvendelse. Det er desuden et punkt på næste kontaktudvalgsmøde. Havnefoged Klaus Jensen har i øvrigt fortalt Birgitte, at havnen har tænkt sig at vende tilbage til den sædvanlige metode fremover, og at det andet var et forsøg på at prøve noget nyt.
	+ **Lokalplan for havneområdet**
		- Vi afventer nyt brevudkast fra Erhvervsforeningen.
	+ **Bosætning:**
		- **Hvordan bruger vi pengene fra Årets ø konkurrence**? Som nævnt i konkurrence-indstillingen, ville vi have brugt 1. præmien til bosætningsprojekt. Det samme må gælde 2. præmien på 25.000kr.

Vi vil lave en (udtømmende) liste over grunde både inden for og lige uden for landsbyzonen. Så skal det afklares, om lodsejerne kunne være interesserede i at sælge. Dette skal præsenteres for kommunen, så de kan tage det med til møde med B45.

* + **Opfølgning på placering af ladestander til elbiler?** Poul Anker afklarer med Morten Abildstrøm, hvorvidt der er et problem med placeringen ved brandstationen.
	+ **Opfølgning offentligt toilet til flyvepladsen?** Vi vil anmode om at toilettet kommer på næste års budget, som opfølgning på drøftelsen på Kontaktudvalgsmødet. Det skal sendes til Kontaktudvalget. Karen laver et udkast.
	+ **Nyt medlem til visionsgruppen:** Poul Anker er nu med fra Borgerforeningen ud over Jakob Grell. Målet er, at Visionsgruppen ved at blive udvidet med flere medlemmer nemmere kan fungere som arbejdsgruppe og gå videre med emner affødt af visionsarbejdet.
	+ **Belægning på vejene**
		- Der står i referatet fra kontaktudvalgsmødet at fagforvaltningen tager det op. Vi følger op på det i forbindelse med næste kontaktudvalgsmøde.
	+ **Terminalhavn**
		- Ansøgning om at blive terminalhavn er blevet droppet af havnen.
	+ **Klimaundersøgelse**
		- Vi vil forsøge at få det på som punkt på næste kontaktudvalgsmøde, så forvaltningen kan nå at forberede et svar.
	+ **Affaldssortering**
		- Vi afventer udspil fra forvaltningen. Birgitte vil forsøge at få en afklaring på hvilke modeller, der kunne være for Anholt inden for sortering. Birgitte kigger desuden på, hvad de gør på Orø i forhold til haveaffald.
		- Forslag om, at tage gode vaner ift. affald op i visionsgruppen? Det bliver ikke i år, men der skal arbejdes på bedre skiltning og information. Liselotte vil desuden undersøge placering af offentlige skraldespande, blev der sagt på kaffemødet.
* **Opfølgning på borgermødet (færgen)**
	+ **Er der noget der kræver handling fra os i denne sammenhæng?** De punkter fra generalforsamlingen, som ikke blev behandlet på dette borgermøde, skal på det næste. Jakob Gede undersøge hvornår det kommer til at ligge.
* **Nyt fra Færgeudvalget:** Ikke noget nyt. På næste færgeudvalgsmøde vil Jakob Gede tage op, om der skal længere frist på annullering af færgebilletter (i højsæsonen.)
* **Nyt fra Visionsgruppen:** Ikke noget nyt
* **Nyt fra Lokalplansgruppen:** Ikke noget nyt
* **Nyt fra Trafikudvalgsgruppen:** Karen Konge er trådt ind.
* **Nyt fra Ø-repræsentanterne**
	+ **Orientering fra generalforsamling i Ø-sammenslutningen sidste weekend** (Birgitte og Polle var med) Der var 50 års jubilæum, så det fyldte en del. Færger var det store tema f.eks. i forhold til nye færger og færgedrift.
	+ **Drøftelse af generalforsamling i Ø-sammenslutningen 17. – 18. maj 2025 på Anholt (Birgitte).** Det er en stor ting som kræver meget planlægning, og det skal på som på punkt på det kommende borgerforeningsmøde.
* **Sociale arrangementer**
	+ **Sankt Hans**: Karen retter officiel henvendelse om hvorvidt der kan være bål. Kat afklarer med Orakel Bar, hvad de gør. Vi vil prøve at kigge på nye løsninger til afholdelse af Skt. Hans til næste år (bål ude på vandet f.eks.)
	+ **Hold Anholt rent**. Det kommer på næste bestyrelsesmøde. Muligvis med Mia som tovholder.
* **Drøftelse af muligheden for kåringspræst på Anholt**: Borgerforeningen støtter op om processen. Dem der kan, møder op i morgen til informationsmødet.
* **Drøftelse af udkast til brev til færgeudvalget vedr. påsejlinger**
	+ **Hvad er formålet?**
	+ **Bør det gå igennem færgeudvalget?** Vi beslutter at vente med at rette henvendelse, og afvente det videre forløb.
* **Pressehåndtering**:
	+ **Retningslinjer for hvem, der udtaler sig til pressen samt hvornår og hvordan bestyrelsen involveres/orienteres.** Det er stadig formandskabet. Resten af bestyrelsen orienteres.
* **Nyt fra borgerforeningen til Anholt Posten**: Forslag til emner: Årets Ø, Kontaktudvalgsmøde, Ø-sammenslutning på Anholt 2025, det gode samarbejde mellem de 3 foreninger ovenpå Vision2023, reminder om trafik, brandfare og fiskeaffald.
* **Anholtposten:** Vi beslutter at investere 5000 kr. i en bærbar pc til Signe Hylby, så hun kan udføre sit redaktørarbejde på Anholt Posten
* **Slæbested – hvordan kommer vi videre?:** Karen kalder relevante interessenter ind til et møde om den videre proces.
* **Henvendelse fra Malle vedr. opbakning til ønske om at uddanne sig som naturvejleder**
	+ **Tilkendegivelse om opbakning til Malle?** Borgerforeningen vil gerne bakke op, da vi synes at en naturvejleder er en relevant kapacitet at have på Anholt. Malle har bl.a. i sit arbejde med Udeskolen på Anholt Skole arbejdet meget med naturvejledning. Borgerforeningen er via Ø-sammenslutningen medlem af Friluftsrådet; måske kan det være brugbart? Jakob Grell snakker med Malle om hvilken tilkendegivelse hun har brug for og hvornår.
* Evt. -